Diari Oficial de la Generalitat Valenciana


Sumari del DOGV 7887, del 04-10-2016 (2016/7506)

Notificació de la interlocutòria dictada en el rotlle d'apel·lació número 471/2016.
-----------------------------------------------------------------------------------

### Dades del document

Número de DOGV
:   7887

Data del DOGV
:   04-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7506


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 471/2016. [2016/7506]  
La Secció Sisena de l'Audiència Provincial de València ha dictat, en el rotlle d'apel·lació número 471/2016, la resolució que té l'encapçalament i la part dispositiva que són com segueix:  
  
«Audiència Provincial de València  
Secció Sisena  
Rotlle d'apel·lació número 2016-0471  
Interlocutòria  
President: Vicente Ortega Llorca.  
Magistrats: María Mestre Ramos i José Francisco Lara Romero.  
València, 22 de setembre de 2016  
Antecedents de fet  
Primer. En aquest rotlle es va dictar la Sentència número 337, en data 20 de juliol de 2016, que va ser notificada a les parts.  
Segon. El procurador dels tribunals Gonzalo Sancho Gaspar, en nom i representació de José Luis Sáez Martínez, va presentar escrit en què sol·licitava un complement de la sentència. Es va traslladar a la part contraria.  
Fonaments de dret  
Primer. Com declara aquesta secció de l'audiència provincial, l'article 267 de la Llei Orgànica del Poder Judicial regula el recurs d'aclariment de sentència i interlocutòria definitiva amb l'objectiu de poder aclarir algun concepte obscur que hi apareix, o de suplir qualsevol omissió que la sentència continga, cosa que precisa la jurisprudència en el sentit que això no constitueix realment un recurs, sinó que suposa una facultat de correcció i de rectificació de possibles errades materials comeses en la redacció de la dispositiva, possibilitat que es concedeix a les parts i al jutge, i s'aprecien com a tals correccions admissibles: l'aclariment de conceptes obscurs, l'addició d'algun pronunciament omés sobre punts litigiosos, l'esmena d'errades de comptes que es deduïsquen de les dades aritmètiques que en siguen fonament, així com la modificació de pronunciaments que siguen erronis pel fet de ser contraris a la fonamentació de la sentència. Tot això en virtut del reconeixement de la possible existència d'errades materials que, si no s'esmenen, podrien produir perjudici a les parts litigants.  
  
Segon. En aquest cas que es contempla, la part sol·licitant postul·la l'aclariment al fet que s'ha incorregut en una errada ja que com a conseqüència de l'estimació parcial del recurs no s'ha produït una estimació íntegra de la demanda sinó parcial i, per tant, això s'ha de plasmar en la condemna a costes que no és procedent.  
Davant d'aquesta petició d'aclariment, el tribunal considera que no és procedent l'aclariment sol·licitat atés que la demanda interposada per la part actora ha sigut estimada totalment sense perjudici de la distribució de responsabilitat dels demandats.  
Part dispositiva  
Atés el que s'ha exposat, la Secció Sisena de l'Audiència Provincial de València, en nom del rei i per l'autoritat conferida per la Constitució aprovada pel poble espanyol, disposa desestimar la sol·licitud d'aclariment i complement instada per José Luis Sáez Martínez pel que fa a la Sentència número 337, dictada en data de 20 de juliol de 2016.  
  
Ho disposen i firmen les persones indicades al marge.»  
  
I perquè es publique en el Diari Oficial de la Comunitat Valenciana, a fi de notificar la part que no ha comparegut, demandada apel·lada Luijasa, SL.  
  
València, 27 de setembre de 2016.- La lletrada de l'Administració de Justícia: Eugenia Rosa Martín Landete.